Man kritiek ná trok van brug af ryDie vragmotor wat van die brug af gery het (Foto: Verskaf) ŉ Vragmotorbestuurder, vermoedelik in sy 30’s, is in ŉ kritieke toestand na die hospitaal geneem nadat sy vragmotor Donderdag vanaf ŉ brug in Klerksdorp in Noordwes tot in ŉ rivier geval het. Annine Siddall, ER24-woordvoerder, sê die voorval het by Tirisanolaan in dié dorp plaasgevind. ŉ Passasier wat ook in die vragmotor gery het, het geringe beserings in die ongeluk opgedoen. Siddall sê nooddienste het omstreeks 11:40 saam met brand- en reddingspanne by die toneel opgedaag waarna die twee mans uit die wrak bevry is. “Hulle is op die toneel behandel en toe na ŉ hospitaal vervoer vir mediese sorg,” sê Siddall. Plaaslike polisieowerhede was op die toneel om ŉ ondersoek van stapel te stuur.